ai4bharat/Pralekha huggingface dataset:
প্রধানমন্ত্রীরদপ্তর
কুলু-তে পর্যটক বাস দুর্ঘটনার সংবাদে বিচলিত প্রধানমন্ত্রী
নয়াদিল্লি, ২৬ সেপ্টেম্বর, ২০২২
হিমাচল প্রদেশের কুলু জেলায় পর্যটক বোঝাই একটি বাস খাদে পড়ে দুর্ঘটনা ঘটায় কয়েকজন পর্যটকের প্রাণহানি ঘটে। এই সংবাদে গভীরভাবে মর্মাহত প্রধানমন্ত্রী শ্রী নরেন্দ্র মোদী।
এক ট্যুইট বার্তার মাধ্যমে তিনি দুর্ঘটনায় যাঁরা আহত হয়েছেন তাঁদের সম্ভাব্য সকলরকম সহায়তার আশ্বাস দিয়েছেন। আহতরা দ্রুত সুস্থ হয়ে উঠুন এই কামনাও জানিয়েছেন তিনি।
ট্যুইট বার্তায় শ্রী মোদী বলেছেন –
“হিমাচল প্রদেশের কুলু-তে একটি পর্যটক বাস খাদে পড়ে যাওয়ায় দুর্ঘটনা ঘটে যা অত্যন্ত দুঃখজনক। দুর্ঘটনায় যাঁরা প্রাণ হারিয়েছেন তাঁদের পরিবার-পরিজনকে আমি গভীর সমবেদনা জানাই। যাঁরা আহত হয়েছেন তাঁদের সম্ভাব্য সকলরকম সহায়তার যোগান দেওয়া হচ্ছে। তাঁরা দ্রুত সুস্থ হয়ে উঠুন এই প্রার্থনা জানাই।”
PG/SKD/DM
(
রেলমন্ত্রক
হাওড়া ও নয়াদিল্লি সহ বিভিন্ন স্টেশনে রেলের ঐতিহ্যকে ডিজিটাল স্ক্রিনে তুলে ধরার উদ্যোগ
নয়াদিল্লি, ১৬ আগস্ট, ২০১৮
কিউ. আর. কোড ব্যবহারের মাধ্যমে বিভিন্ন স্টেশনে ডিজিটাল সংগ্রহশালা গড়ে তোলার যে চিন্তাভাবনা রয়েছে প্রধানমন্ত্রী শ্রী নরেন্দ্র মোদীর, তাকে বাস্তবায়িত করতে এ বছর স্বাধীনতা দিবসে ২২টি রেল স্টেশনে ডিজিটাল স্ক্রিনের ব্যবস্থা করেছে রেল মন্ত্রক। ভারতীয় রেলের ঐতিহ্য সম্পর্কে জনসাধারণের কাছে বার্তা পৌঁছে দেওয়ার লক্ষ্যে এটি হ’ল এক ব্যয়-সাশ্রয়ী উদ্ভাবনী পদক্ষেপ। এক থেকে দু’মিনিটের ভিডিও ক্লিপিংস-এর সাহায্যে ভারতীয় রেলের ঐতিহ্যকে তুলে ধরা হবে ডিজিটাল এলইডি স্ক্রিনগুলিতে। রেল স্টেশনগুলির প্রবেশ দ্বারে এবং অন্যান্য সুবিধাজনক স্থানে এই স্ক্রিনগুলি বসানোর ব্যবস্থা করা হচ্ছে। স্বল্প দৈর্ঘ্যের এই ছবিগুলিতে একদিকে যেমন রেলের হেরিটেজ ভবন, ইঞ্জিন এবং রেল সম্পর্কিত অন্যান্য বিষয়গুলি সম্পর্কে সাধারণ মানুষকে সচেতন করে তোলা হবে। বর্তমানে এই ডিজিটাল স্ক্রিন বসানো হয়েছে নয়াদিল্লি, হজরত নিজামুদ্দিন, হাওড়া, শিয়ালদা, জয়পুর, আগ্রা ক্যান্টনমেন্ট, কোয়েম্বাটোর, লক্ষ্ণৌ, বারানসী এবং অন্যান্য আরও কয়েকটি স্টেশনে।
এছাড়াও, রেলের ঐতিহ্যের ওপর কিউ. আর. কোড-ভিত্তিক পোস্টার প্রদর্শিত হবে এই স্টেশনগুলিতে। যাত্রী সাধারণ তাঁদের মোবাইলে কিউ. আর. কোড স্ক্যান করে তাঁদের মোবাইলেই রেলের ঐতিহ্য সম্পর্কিত ভিডিও ক্লিপিং-গুলি দেখতে পাবেন।
হাওড়া ও নতুন দিল্লি ছাড়া অন্যান্য যে সমস্ত স্থানে এই হেরিটেজ ভিডিও স্থাপনের স্ক্রিনগুলি বসানো হচ্ছে, সেখানে রেলকে অতিরিক্ত কোনও ব্যয় বহন করতে হয়নি। বরং স্টেশনগুলির বর্তমান এলইডি স্ক্রিন, ব্যাক এন্ড সিস্টেম ইত্যাদি ব্যবহারের মাধ্যমে তা সংস্থাপনের চেষ্টা করা হচ্ছে।
CG/SKD/SB……
(Visitor Counter : 94
প্রতিরক্ষামন্ত্রক
প্রতিরক্ষা ক্ষেত্রে মূলধন ব্যয় প্রায় ১৯ শতাংশ বৃদ্ধি পেয়ে আধুনিকীকরণের ক্ষেত্রে ঐতিহাসিক পদক্ষেপ
প্রতিরক্ষা ক্ষেত্রে বাজেট বরাদ্দ ৪.৭৮ লক্ষ কোটি টাকা বৃদ্ধি করায় প্রধানমন্ত্রী ও অর্থমন্ত্রীকে প্রতিরক্ষা মন্ত্রীর ধন্যবাদ জ্ঞাপন
নতুন দিল্লি, ১ ফেব্রুয়ারি, ২০২১
এবারের কেন্দ্রীয় বাজেটে প্রতিরক্ষা খাতে বরাদ্দের পরিমাণ ১৮.৭৫ শতাংশ বৃদ্ধি করা হয়েছে। কেন্দ্রীয় অর্থমন্ত্রী শ্রীমতি নির্মলা সীতারামন আজ সংসদে বাজেট পেশ করেছেন।
প্রতিরক্ষা খাতে ২০২১- ২২ অর্থবছরের জন্য ৪,৭৮,১৯৫.৬২ কোটি টাকা বরাদ্দ করা হয়েছে। এছাড়াও প্রতিরক্ষা দপ্তরের পেনশন এবং আনুষঙ্গিক খাতে অতিরিক্ত আরও ৩,৬২,৩৪৫.৬২ কোটি টাকা বরাদ্দ করা হয়েছে। যা ২০২০-২১ অর্থবছরের চেয়ে ২৪,৭৯২.৬২ কোটি টাকা বেশি।
প্রতিরক্ষামন্ত্রী রাজনাথ সিং বাজেটে প্রতিরক্ষা খাতে ৪.৭৮ লক্ষ কোটি টাকা অতিরিক্ত অর্থ বৃদ্ধির জন্য প্রধানমন্ত্রী শ্রী নরেন্দ্র মোদী এবং অর্থমন্ত্রী নির্মলা সীতারামনকে ধন্যবাদ জানিয়েছেন।
তথ্যওসম্প্রচারমন্ত্রক
৫১তম ভারতীয় আন্তর্জাতিক চলচ্চিত্র উৎসবের বিষয়ে কেন্দ্রীয় তথ্য ও সম্প্রচার মন্ত্রীর প্রেস বিবৃতি
নয়াদিল্লী, ২৪ সেপ্টেম্বর, ২০২০
আগামী ২০শে নভেম্বর থেকে ২৮ নভেম্বর পর্যন্ত গোয়ায় অনুষ্ঠিত হতে চলা ৫১তম ভারতীয় আন্তর্জাতিক চলচ্চিত্র উৎসব পিছিয়ে দেওয়া হয়েছে। এই চলচ্চিত্র উৎসব অনুষ্ঠিত হবে আগামী বছর ১৬-২৪ জানুয়ারী পর্যন্ত। গোয়ার মুখ্যমন্ত্রী ডঃ প্রমোদ সাওয়ান্তের সঙ্গে আলোচনার পর একথা জানিয়েছেন কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর।
আন্তর্জাতিক চলচ্চিত্র উৎসবের রীতি-নীতি মেনে ২০২১ সালে ১৬-২৪ জানুয়ারি পর্যন্ত গোয়ায় এই চলচ্চিত্র উৎসব আয়োজন করার সিদ্ধান্ত নেওয়া হয়েছে। তবে এই চলচ্চিত্র উৎসব ভার্চুয়াল এবং ফিজিক্যাল ফরম্যাটে অনুষ্ঠিত হবে। সম্প্রতি আন্তর্জাতিক চলচ্চিত্র উসব পরিসীমায় কোভিড-১৯ সম্পর্কিত যেসব নিয়ম-নীতি মেনে চলা হয়েছে তা এই চলচ্চিত্র উৎসবেও কঠোরভাবে প্রয়োগ করা হবে।
CG/SS/NS
(
জাহাজচলাচলমন্ত্রক
দেশে কোভিড-১৯ পরিস্থিতি এবং লকডাউনের প্রেক্ষিতে সুষ্ঠুভাবে জাহাজ চলাচল অব্যাহত রাখতে জাহাজ পরিবহণ মন্ত্রক সক্রিয় ভূমিকা নিয়েছে
নয়াদিল্লি, ০৭ এপ্রিল, ২০২০
কোভিড-১৯ এর প্রেক্ষিতে অভূতপূর্ব সঙ্কট মোকাবিলায় জাহাজ চলাচল এবং বন্দরের স্বাভাবিক কাজকর্ম সুষ্ঠুভাবে পরিচালনার জন্য জাহাজ পরিবহণ মন্ত্রক গুরুত্বপূর্ণ ভূমিকা পালন করে চলেছে।
দেশের প্রধান বন্দরগুলিতে গত বছরের এপ্রিল থেকে এ বছরের মার্চ পর্যন্ত ৭০৪.৬৩ মিলিয়ন টন পণ্য চলাচল করেছে। কন্টেনার পরিবহণের পরিমানও এই সময়ে ১.০২ শতাংশ বৃদ্ধি পেয়েছে। গত মার্চ মাসে মোট পণ্য পরিবহনের পরিমাণ দাঁড়িয়েছে ৬১ হাজার ১২০ টনে। দেশীয় বন্দরগুলিতে ২০১৯-২০’তে ২০ হাজার ৮৩৭টি জাহাজ বন্দরে নোঙর করেছে।
কোভিড-১৯ মোকাবিলায় জাহাজ পরিবহণ মন্ত্রক ও বন্দর কর্তৃপক্ষগুলি যাত্রীদের জন্য থার্মাল স্ক্রিনিং শুরু করেছে। গত ২৭শে জানুয়ারি থেকে ৪ঠা এপ্রিল পর্যন্ত ৪৬ হাজারেরও বেশি যাত্রীর থার্মাল স্ক্রিনিং করা হয়েছে। জাহাজ পরিবহণ মন্ত্রকের পক্ষ থেকে গত ৩১শে মার্চ জারি করা এক নির্দেশে দেশের প্রধান বন্দর কর্তৃপক্ষগুলিকে বন্দর ব্যবহারকারীদের স্বার্থে জরিমানা, ড্যামারেজ, মাশুল ও ভাড়ায় ছাড় দেওয়ার কথা বলা হয়েছে। এই প্রেক্ষিতে বন্দর কর্তৃপক্ষগুলি বন্দর ব্যবহারকারীদের পণ্য ওঠা-নামা, মজুত করে রাখা, পণ্য খালাস করা প্রভৃতি খাতে শুল্ক আরোপ না করার সিদ্ধান্ত নিয়েছে। লকডাউন চলাকালীন সময়ে এই সুবিধা পাওয়া যাবে। এছাড়াও, মন্ত্রক সরকারি ও বেসরকারি অংশীদারিত্বের ভিত্তিতে রূপায়িত প্রকল্পের মেয়াদ বৃদ্ধির একটি প্রস্তাবও অনুমোদন করেছে। এর ফলে, সংশ্লিষ্ট বন্দর কর্তৃপক্ষগুলি রূপায়িত প্রকল্পের কাজ শেষ করার জন্য সময়সীমা বাড়াতে পারবে।
বন্দর কর্তৃপক্ষের হাসপাতালগুলিতে চিকিৎসক ও স্বাস্থ্য কর্মীদের জন্য ব্যক্তিগত সুরক্ষা সামগ্রী সরবরাহ করা হয়েছে। কয়েকটি বন্দর হাসপাতালে কোভিড-১৯ চিকিৎসা তথা রোগীদের প্রবেশ ও প্রস্থানের ব্যবস্থা করা হয়েছে।
মন্ত্রকের বন্দর ও রাষ্ট্রায়ত্ত সংস্থাগুলি পিএম-কেয়ার্স তহবিলে ৫২ কোটি টাকারও বেশি দান করেছে। একইভাবে, বন্দর ও রাষ্ট্রায়ত্ত সংস্থাগুলির কর্মচারীরা তাঁদের বেতন থেকে পিএম-কেয়ার্স তহবিলে ৭ কোটি টাকারও বেশি দান করেছেন।
(CG/BD/SB
যুবওক্রীড়াবিষয়কমন্ত্রক
টোকিও অলিম্পিকে ভারতের পুরুষ হকি দলের ব্রোঞ্জ পদক লাভ
দীর্ঘ ৪১ বছর পর ভারতের পুরুষ হকি দলের অলিম্পিকে পদক জয়
নতুন দিল্লি, ০৫ আগস্ট, ২০২১ভারত জার্মানিকে ৫-৪ গোলে হারিয়ে ব্রোঞ্জ পদক জয় করেছে-রাষ্ট্রপতি রামনাথ কোবিন্দ এবং প্রধানমন্ত্রী শ্রী নরেন্দ্র মোদী ভারতের পুরুষ হকি দলকে তাদের পারদর্শিতার জন্য শুভেচ্ছা জানিয়েছেন-ক্রীড়া মন্ত্রী শ্রী অনুরাগ ঠাকুর ভারতীয় পুরুষ হকি দলকে অভিনন্দন জানিয়ে বলেছেন, ভারত তোমাদের জন্য গর্বিত
আজ ঐতিহাসিক ভাবে ভারতের পুরুষ হকি দল টোকিও অলিম্পিকে ব্রোঞ্জ পদক জয় করেছে। প্রায় চার দশক পর ভারতের পুরুষ হকি দল অলিম্পিকে পদক জয় করল। টোকিও অলিম্পিকে আজ তারা ৫-৪ গোলে জার্মানিকে পরাজিত করেছে। ভারতীয় পুরুষ হকি দল ৪১ বছর আগে অলিম্পিকে পদক জয় করেছিল।
অলিম্পিকে ব্রোঞ্জ পদক জয়লাভ করার পর রাষ্ট্রপতি শ্রী রাম নাথ কোবিন্দ, প্রধানমন্ত্রী শ্রী নরেন্দ্র মোদী ও ক্রীড়ামন্ত্রী শ্রী অনুরাগ ঠাকুর ভারতীয় পুরুষ হকি দলকে শুভেচ্ছা জানিয়েছেন। তাঁদের দুর্দান্ত পারদর্শিতার জন্য দেশের বিভিন্ন প্রান্ত থেকে অগণিত মানুষ ভারতীয় পুরুষ হকি দলকে অভিনন্দন জানিয়েছেন।
পদক জয়ের পর প্রধানমন্ত্রী শ্রী নরেন্দ্র মোদী আজ ভারতীয় পুরুষ হকি দলের অধিনায়ক শ্রী মনপ্রীত সিং, প্রধান কোচ গ্রাহাম রিড এবং সহকারী কোচ পীযূষ দুবের সঙ্গে কথা বলে তাঁদের অভিনন্দন জানিয়েছেন।
রাষ্ট্রপতি শ্রী রামনাথ কোবিন্দ ভারতের পুরুষ হকি দলকে শুভেচ্ছা জানিয়ে এক টুইট বার্তায় বলেছেন, " অলিম্পিকে দীর্ঘ ৪১ বছর পর পদক জেতায় আমাদের পুরুষ হকি দলকে অভিনন্দন। দলটি ব্যতিক্রমী দক্ষতা, সহনশীলতা এবং দৃঢ় সংকল্পের পরিচয় দিয়েছে। এই ঐতিহাসিক জয় হকিতে ভারতের নতুন যুগের সূচনা করবে এবং তরুণদের খেলাধুলায় অংশগ্রহণ ও দক্ষতা অর্জনের জন্য অনুপ্রাণিত করবে।"
প্রধানমন্ত্রী শ্রী নরেন্দ্র মোদী টোকিও অলিম্পিকে ভারতের পুরুষ হকি দলের ব্রোঞ্জ জয়ের জন্য অভিনন্দন জানিয়ে এক টুইট বার্তায় বলেছেন, " ঐতিহাসিক এই দিনটি প্রত্যেক ভারতবাসী সব সময় মনে রাখবেন। দেশকে ব্রোঞ্জ এনে দেওয়ায় আমাদের পুরুষ হকি দলকে অভিনন্দন জানাই। এই জয় এনে দেওয়ায়, তালা সারাদেশের বিশেষ করে আমাদের যুব সম্প্রদায়ের প্রত্যাশা পূরণ করলেন। ভারত, আমাদের হকি দলের জন্য গর্বিত।"
ক্রীড়ামন্ত্রী শ্রী অনুরাগ ঠাকুর ভারতের পুরুষ হকি দলকে শুভেচ্ছা জানিয়ে এক টুইট বার্তায় বলেছেন, ভারতের জন্য একটি বিলিয়ন চিয়ার্স! ছেলেরা তোমরা যা করেছো তাতে আমরা শান্ত থাকতে পারিনা। আমাদের পুরুষদের হকি দল আজও অলিম্পিক ইতিহাসের বইয়ে তাদের ভাগ্যকে নির্ধারণ করেছে এবং সংজ্ঞায়িত করেছে, আমরা তোমাদের জন্য গর্বিত।"
CG/ SB
(Visitor Counter : 242
অসামরিকবিমানপরিবহণমন্ত্রক
কালাবুর্গি থেকে হিন্ডন পর্যন্ত প্রথম সরাসরি বিমান পরিষেবার সূচনা
নয়াদিল্লি, ১৮ নভেম্বর, ২০২০
আঞ্চলিক যোগাযোগ ব্যবস্থা কর্মসূচি - ‘উড়ে দেশকা আম নাগরিক' বা উড়ান কর্মসূচির আওতায় আজ কর্ণাটক কালাবুর্গি থেকে উত্তরপ্রদেশের গাজিয়াবাদের হিন্ডন বিমানবন্দরের মধ্যে প্রথম সরাসরি বিমান পরিষেবার সূচনা হয়েছে। কেন্দ্রীয় অসামরিক বিমান পরিবহণ মন্ত্রক এবং ভারতীয় বিমানবন্দর কর্তৃপক্ষের আধিকারিকরা পরিষেবা সূচনা উপলক্ষে উপস্থিত ছিলেন। উড়ান কর্মসূচির আওতায় সারা দেশে বিমান যোগাযোগ ব্যবস্থা বাড়াতে অসামরিক বিমান পরিবহণ মন্ত্রক এবং ভারতীয় বিমানবন্দর কর্তৃপক্ষের অঙ্গীকার ও ঐকান্তিকতাকেই প্রকাশ করে। এর ফলশ্রুতিস্বরূপ, কালাবুর্গি থেকে হিন্ডন পর্যন্ত সরাসরি বিমান পরিষেবার সূচনা হল। আজ পর্যন্ত এই কর্মসূচির আওতায় ২৯৫টি রুটে বিমান পরিষেবা শুরু হয়েছে এবং পাঁচটি হেলিপ্যাড সহ ৫৩টি বিমানবন্দর চালু হয়েছে।
স্টার এয়ার বিমান সংস্থাকে কালাবুর্গি-হিন্ডন রুটে উড়ান কর্মসূচির আওতায় বিমান পরিষেবা দেওয়ার জন্য চিহ্নিত করা হয়েছে। গত বছর উড়ান কর্মসূচির তৃতীয় পর্যায়ে দরপত্র প্রক্রিয়ার মাধ্যমে স্টার এয়ার সংস্থাকে এই রুটে বিমান পরিষেবা দেওয়ার জন্য চিহ্নিত করা হয়। এই বিমান সংস্থাটি কালাবুর্গি-হিন্ডন রুটে সপ্তাহে তিনদিন বিমান পরিষেবা দেবে। বিমান পরিষেবার জন্য সংস্থাটি ৫০ আসনবিশিষ্ট এমব্রায়ার-১৪৫ বিলাসবহুল বিমান ব্যবহার করবে। বর্তমানে উড়ান কর্মসূচির আওতায় এই বিমান সংস্থাটি ১৫টি রুটে বিমান পরিষেবা দিচ্ছে। কালাবুর্গি-হিন্ডন রুটে বিমান পরিষেবা চালু হওয়ার ফলে সংস্থার পরিষেবাদানকারী রুটের সংখ্যা বেড়ে ১৬ হল।
নতুন দিল্লি থেকে ৩০ কিলোমিটার দূরে অবস্থিত হিন্ডন বিমানবন্দর ভারতীয় বিমানবাহিনীর এক্তিয়ারভুক্ত। বাহিনী এই বিমানবন্দরটিকে যাত্রীবাহী অসামরিক বিমান ওঠা-নামার জন্য ব্যবহার ও মানোন্নয়নের কাজে ভারতীয় বিমানবন্দর কর্তৃপক্ষকে হস্তান্তরিত করে। ইতিমধ্যেই ভারতীয় বিমানবাহিনী এই বিমানবন্দরে অসামরিক বিমান ওঠা-নামার প্রয়োজনীয় সমস্ত অনুমতি দিয়েছে। একইভাবে, কালাবুর্গি শহর থেকে প্রায় ১৪ কিলোমিটার দূরে কালাবুর্গি বিমানবন্দর অবস্থিত। দেশের দ্বিতীয় ও তৃতীয় শ্রেণীর শহরগুলির সঙ্গে বিমান যোগাযোগ ব্যবস্থার যে কর্মসূচি রূপায়িত হচ্ছে তার আওতায় কালাবুর্গির সঙ্গে এই বিমান পরিষেবার সূচনা হল। উল্লেখ করা যেতে পারে, কালাবুর্গি তার সংস্কৃতির জন্য অত্যন্ত পরিচিত। এছাড়াও, কর্ণাটকের এই শহরটি রাজ্যের বিভিন্ন পর্যটন কেন্দ্র যেমন বুদ্ধবিহার, শারনা ভাসাবেশ্বরা মন্দির, খাওয়াজা বান্দা নওয়াজ দরগা এবং গুলবার্গার কেল্লার অন্যতম প্রবেশদ্বার। আজ থেকে বিমান পরিষেবার সূচনা হওয়ার ফলে জাতীয় রাজধানীর সঙ্গে এই প্রথমবার শহরটির সরাসরি বিমান যোগাযোগ স্থাপিত হল।
এর আগে কালাবুর্গি অঞ্চলের মানুষকে দিল্লি পৌঁছনোর ক্ষেত্রে বিভিন্ন ধরনের সমস্যার সম্মুখীন হতে হত। সরাসরি বিমান পরিষেবা না থাকায় সাধারণ মানুষকে হয় সড়কপথে না হয় রেলপথে প্রায় ১,৬০০ কিলোমিটার দীর্ঘ পথ পাড়ি দিয়ে দিল্লিতে পৌঁছতে হত। দীর্ঘ এই যাত্রাপথ পাড়ি দিতে সময় লাগত ২৫ ঘন্টার বেশি। কিন্তু এখন থেকে সরাসরি বিমান পরিষেবা চালু হওয়ার ফলে সুদীর্ঘ এই যাত্রাপথ মাত্র ২ ঘন্টা ২০ মিনিটে অতিক্রম করা সম্ভব। কালাবুর্গি ও তার আশেপাশের অঞ্চলে বহু মানুষকে ব্যবসায়ি ও অন্যান্য কাজে প্রায়শই দিল্লি আসা-যাওয়া করতে হয়। আজ থেকে শুরু হওয়া বিমান পরিষেবার ফলে তাঁরা অত্যন্ত লাভবান হবেন বলে মনে করা হচ্ছে।
কালাবুর্গি-হিন্ডন রুটে বিমান পরিষেবার সময়সারণী নিম্নরূপ :
যাত্রা শুরু গন্তব্য প্রস্থান আগমন পরিষেবার ধরণ পরিষেবার দিন
কালাবুর্গি হিন্ডন  ১০:২০ মিনিট ১২:৪০ মিনিট নন-স্টপ মঙ্গল, বুধ ও শনিবার
হিন্ডন  কালাবুর্গি ১৩:১০ মিনিট ১৫:৩০ মিনিট নন-স্টপ মঙ্গল, বুধ ও শনিবার
প্রধানমন্ত্রীরদপ্তর
প্রধানমন্ত্রী মোদীর কানপুর সফর ;
বিভিন্ন উন্নয়নমূলক প্রকল্পের সূচনা করেছেন মোদী
নয়াদিল্লি, ০৮ মার্চ, ২০১৯
প্রধানমন্ত্রী শ্রী নরেন্দ্র মোদী আজ উত্তরপ্রদেশের কানপুর সফর করেছেন। তিনি লক্ষ্মৌ মেট্রো রেল প্রকল্পের উদ্বোধন করেন এবং আগরা মেট্রো রেল প্রকল্পের ভিত্তিপ্রস্তর স্হাপন করেন। এছাড়া তিনি পাঙ্কি তাপবিদ্যুৎ কেন্দ্রের ভিত্তিপ্রস্তর স্হাপন করেন এবং কানপুরের নিরালানগরে বিভিন্ন উন্নয়নমূলক প্রকল্পের সূচনা উপলক্ষ্যে ফলকের আবরণ উন্মোচন করেন।
এই উপলক্ষ্যে আয়োজিত এক সভায় প্রধানমন্ত্রী বলেন, কানপুরে এমন বহু মানুষ জন্মগ্রহণ করেছেন, যাঁরা দেশের জন্য অসাধারণ অবদান রেখে গেছেন। তিনি বলেন, আজ সূচনা হওয়া প্রকল্পগুলি উত্তরপ্রদেশ তথা কানপুরের মানুষের জীবনে পরিবর্তন আনবে।
প্রধানমন্ত্রী বলেন, কানপুরে সবার জন্য বিদ্যুৎ সরবরাহ ব্যবস্হার উন্নতিকল্পে রাজ্য এবং কেন্দ্রীয় সরকার চেষ্টা চালিয়ে যাচ্ছে। এ প্রসঙ্গে তিনি পাঙ্কি তাপবিদ্যুৎ কেন্দ্রের কথা উল্লেখ করে বলেন, এই কেন্দ্রটি এই অঞ্চলে বিদ্যুৎ ঘাটতির সমস্যার নিরসন করবে। শ্রী মোদী বলেন, সৌভাগ্য কর্মসূচির অধীনে উত্তরপ্রদেশে ৭৬ লক্ষেরও বেশি পরিবারে বিনামূল্য বিদ্যুৎ সংযোগ দেওয়া হয়েছে।
প্রধানমন্ত্রী গঙ্গা নদীকে পরিচ্ছন্ন করে তোলার লক্ষ্যে কেন্দ্রীয় সরকারের গৃহীত উদ্যোগের উল্লেখ করে বলেন, আগে ভাবা হত গঙ্গা নদীকে পরিষ্কার করে তোলা অসম্ভব। কিন্তু সরকার সেই অসম্ভবকে সম্ভব করে তুলছে। নদী সংলগ্ন এলাকায় পয়ঃপ্রণালীর জল পরিষোধন এবং কোনভাবেই যাতে নর্দমার নোংরা জল নদীতে না মেশে সেবিষয়ে বিশেষ উদ্যোগ নেওয়া হয়েছে।
প্রধানমন্ত্রী বলেন, উত্তরপ্রদেশে যে প্রতিরক্ষা করিডর গড়ে তোলা হচ্ছে, তার মাধ্যমে কানপুরের বহু মানুষ উপকৃত হবেন। সড়ক, বিমানবন্দর, রেল এবং বিভিন্ন শহরে মেট্রো প্রকল্পের মতো বড় মাপের পরিকাঠামোর কাজ শুরু হয়েছে। এইসব প্রকল্পগুলি উত্তরপ্রদেশের অবস্হার সম্পূর্ণ পরিবর্তন ঘটাবে বলে তিনি মন্তব্য করেন।
প্রধানমন্ত্রী বলেন, ২০২২ সালের মধ্যে দেশের প্রত্যেকটি পরিবারের নিজস্ব বাড়ি থাকবে। ইতিমধ্যেই প্রধানমন্ত্রী আবাস যোজনার অধীনে প্রায় দেড় কোটি গৃহ নির্মাণ করা হয়েছে। অন্য এক প্রসঙ্গে শ্রী মোদী পুলওয়ামা এবং বাদগাঁও-এ কানপুরের যেসব সাহসী সেনাকর্মী প্রাণ দিয়েছেন তাঁদের প্রতি শ্রদ্ধা নিবেদন করে বলেন, সন্ত্রাসবাদের বিরুদ্ধে কেন্দ্রীয় সরকার কঠোর ব্যবস্হা নিচ্ছে।
তিনি বলেন, দেশে একতার পরিবেশ বজায় রাখা বিশেষভাবে প্রয়োজন। সম্প্রতি সাধারণ কাশ্মীরিদের ওপর হামলার ঘটনায় উত্তরপ্রদেশ সরকার যেভাবে দ্রুততার সঙ্গে ব্যবস্হা নিয়েছে প্রধানমন্ত্রী তার প্রশংসা করেন। এই ধরনের হামলার মোকাবিলায় তিনি রাজ্য সরকারগুলিকে কঠোর ব্যবস্হা গ্রহণের পরামর্শ দেন।
CG/BD/NS
(Visitor Counter : 102
ক্রেতা, খাদ্যএবংগণবন্টনমন্ত্রক
খাদ্যশস্যের মজুতভাণ্ডার
নয়াদিল্লি, ১৬ জুলাই, ২০১৯
লোকসভায় এক প্রশ্নের লিখিত জবাবে আজ কেন্দ্রীয় ক্রেতা সুরক্ষা, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও জানিয়েছেন, গত তিন বছরে দেশে খাদ্যশস্য উৎপাদন বেড়েছে। একইসঙ্গে, সরকারি সংস্থার দ্বারা ন্যূনতম সহায়ক মূল্যে কৃষকদের কাছ থেকে খাদ্যশস্য কেনার পরিমাণও বেড়েছে। ২০১৮-১৯ অর্থবর্ষে ধান উৎপাদিত হয়েছে ১,১৫৬.৩০ লক্ষ মেট্রিক টন এবং কেনা হয়েছে ৪৩৭.৮৮ লক্ষ মেট্রিক টন, গম উৎপাদিত হয়েছে ১,০১২ লক্ষ মেট্রিক টন এবং কেনা হয়েছে ৩৪১.৩২ মেট্রিক টন, জোয়ার, বাজরা, ভুট্টা, রাগি উৎপাদিত হয়েছে ৪১২.৪০ লক্ষ মেট্রিক টন এবং কেনা হয়েছে ২.০৫ লক্ষ মেট্রিক টন। ঐ একই সময়ে ডাল উৎপাদিত হয়েছে ২৩২.২০ লক্ষ মেট্রিক টন এবং কেনা হয়েছে ১৯.৩৮ লক্ষ মেট্রিক টন।
ভারতের খাদ্য নিগম, সেন্ট্রাল ওয়্যারহাউজিং কর্পোরেশন এবং রাজ্যের বিভিন্ন সংস্থার খাদ্যশস্য মজুতের পরিমাণও বেড়েছে। চলতি অর্থবর্ষে এই সমস্ত সংস্থায় ৮৬২.৪৫ লক্ষ মেট্রিক টন খাদ্যশস্য মজুত রয়েছে যার মধ্যে সবচেয়ে বেশি ১৫৭.৮০ লক্ষ মেট্রিক টন খাদ্যশস্য মজুত রয়েছে মধ্যপ্রদেশে। পশ্চিমবঙ্গে খাদ্যশস্য মজুতের পরিমাণ ১৯.২৪ লক্ষ মেট্রিক টন।
গত তিন বছরে ভারতের খাদ্য নিগম তাদের মজুতভাণ্ডারের ক্ষমতার পূর্ণ সদ্ব্যবহার করেছে ধান, গম এবং ডালের মজুতের ক্ষেত্রে।
CG/SS/DM
(Visitor Counter : 146
উপ-রাষ্ট্রপতিরসচিবালয়
উপরাষ্ট্রপতির পরিবারের পক্ষ থেকে ১০ লক্ষ টাকা অনুদান
কোভিড-১৯ মহামারীর বিরুদ্ধে লড়াইয়ে ৫ লক্ষ টাকা এবং অযোধ্যা মন্দির নির্মাণের জন্য ৫ লক্ষ টাকা
নয়াদিল্লী, ৫ আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডুর পরিবারের সদস্যরা আজ কোভিড-১৯ মহামারীর বিরুদ্ধে লাড়াইয়ে সাহায্যের জন্য এবং অযোধ্যা রাম মন্দির নির্মাণকল্পে ১০ লক্ষ টাকা দান করেছেন।
উপরাষ্ট্রপতির স্ত্রী শ্রীমতি মুপ্পাভারাপু উষাম্মা নাইডু তাঁর পরিবারের সদস্যদের থেকে এই অর্থ সংগ্রহের উদ্যোগ নিয়েছিলেন। এই কাজে তাঁদের পুত্র শ্রী হর্ষ, পুত্রবধু শ্রীমতি রাধা মুপ্পাভারাপু, কন্যা শ্রীমতি দীপা ভেঙ্কট, জামাতা শ্রী ভেঙ্কট ইম্মানি এবং তাঁদের চার নাতি-নাতনি এই উদ্যোগে সামিল হয়েছিলেন।
শ্রী নাইডু কোভিড-১৯ মহামারীর বিরুদ্ধে লড়াইয়ে পিএম কেয়ার তহবিলে ৫ লক্ষ টাকার একটি চেক পাঠিয়েছেন। অযোধ্যায় রাম মন্দির নির্মাণের কাজে সাহায্যের জন্য তিনি শ্রীরাম জন্মভূমি তীর্থক্ষেত্র ট্রাস্টকে আরও একটি ৫ লক্ষ টাকার চেক পাঠিয়েছেন। আজই অযোধ্যায় ভূমি পূজন বা ভিত পূজোর মধ্য দিয়ে রাম মন্দিরের নির্মাণের কাজ শুরু হয়েছে।
এর আগে মার্চ মাসে শ্রী নাইডু পিএম কেয়ারস তহবিলে তাঁর একমাসের মাইনে দান করেছেন। তিনি কোভিড-১৯ মহামারীর বিরুদ্ধে লড়াইয়ে সাহায্যের জন্য প্রতি মাসের মাইনে থেকে ৩০ শতাংশ অর্থ দান করার সিদ্ধান্ত নিয়েছেন।
(CG/CB/NS
কয়লামন্ত্রক
কয়লা বিক্রির জন্য কয়লা খনির তালিকায় সংশোধন, ৩৮টি কয়লা খনি নিলামের প্রস্তাব
নয়াদিল্লী, ০৩ সেপ্টেম্বর, ২০২০
চলতি বছরের ১৮ই জুন বাণিজ্যিকভাবে কয়লা উত্তোলনের জন্য খনিগুলির নিলাম প্রক্রিয়া শুরু করা হয়েছিল। চালু খনি থেকে কয়লা উত্তোলন এবং খনন প্রক্রিয়া সম্পন্ন করার জন্য নিলামে থাকা কয়লা খনিগুলির তালিকায় বেশকিছু সংশোধন করেছে কয়লা মন্ত্রক। সেগুলি হল-
ক) ১৯৫৭র খনি ও খনিজ  বা এমএমডিআর আইনের অধীনে নিলামের প্রথম শাখায় দোলসারা, জড়াইকেলা এবং ঝাড়পালম-টাঙ্গারঘাট কয়লা খনি যুক্ত করা হয়েছে।
খ) ১৯৫৭র এমএমডিআর আইনের আওতায় নিলামের প্রথম স্থান থেকে মোরগা দক্ষিণ কয়লা খনির নাম প্রত্যাহার করে নেওয়া হয়েছে।
গ) ২০১৫র সিএম  আইনের অধীনে নিলামের ১১তম শাখা থেকে ফতেপুর পূর্ব, মদনপুর , মোরগা-২ এবং সায়াং কয়লা খনিগুলির নাম প্রত্যাহার করে নেওয়া হয়েছে।
সুতরাং সিএম  আইন ২০১৫র অধীনে ১১তম শাখা এবং এমএমডিআর আইন ১৯৫৭র আওতায় প্রথম নিলাম থেকে ৩৮টি খনি থেকে বাণিজ্যিকভাবে কয়লা উত্তোলনের জন্য নাম প্রস্তাব করা হয়েছে।
কয়লা মন্ত্রক ২০১৫র সিএম  আইনের আওতায় ১১তম নিলামের অধীনে ৪১টি কয়লা খনির নিলাম প্রক্রিয়া শুরু করেছে। এই খনিগুলির নিলাম সংক্রান্ত সমস্ত তথ্য পাওয়া যাবে নিম্নলিখিত লিঙ্কে-
https://www.mstcecommerce.com/auctionhome/coalblock/index.jsp
(CG/SS/NS
শিল্পওবাণিজ্যমন্ত্রক
ভারত ও মার্কিন যুক্তরাষ্ট্র বাণিজ্যিক সম্পর্ককে আরও মজবুত করতে সম্মত হয়েছে
নয়াদিল্লি, ২৬ মার্চ ২০২১
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল ভিডিও কনফারেন্সের মাধ্যমে মার্কিন যুক্তরাষ্ট্রের বাণিজ্য প্রতিনিধি তথা রাষ্ট্রদূত ক্যাথেরিন টাই – এর সঙ্গে বিভিন্ন বিষয়ে আলোচনা করেছেন। মার্কিন যুক্তরাষ্ট্রের বাণিজ্য প্রতিনিধি হিসাবে রাষ্ট্রদূত ক্যাথেরিন টাই-কে নিয়োগ করায় শ্রী গোয়েল তাঁকে অভিনন্দন জানান। ভারত-মার্কিন বাণিজ্য ও বিনিয়োগ সম্পর্ককে আরও মজবুত করতে তাঁরা বিভিন্ন বিষয় নিয়ে আলোচনা করেন। দুই নেতার এই আলোচনায় উদারতা, স্বচ্ছতা ও অবাধ বাণিজ্যের নীতিগুলিকে তুলে ধরতে সমমনোভাবাপন্ন গণতান্ত্রিক দেশগুলির মধ্যে অর্থনৈতিক অংশীদারিত্বকে আরও জোরদার করার ওপর তাঁরা জোর দেন।
পারস্পরিক আলাপ-আলোচনা ও বৈঠকের মাধ্যমে অভিন্ন মূল্যবোধের ওপর ভিত্তি করে ভারত-মার্কিন অর্থনৈতিক সম্পর্ককে আরও নিবিড় করার পাশাপাশি, অমীমাংসিত বিষয়গুলির দ্রুত নিষ্পত্তিতে তাঁরা সম্মত হয়েছেন। ভারত-মার্কিন বাণিজ্য নীতি ফোরামকে আরও জোরদার করে তোলার অঙ্গীকার করে চলতি বছরেই তাঁরা ফোরামের পরবর্তী মন্ত্রিপর্যায়ের বৈঠক আয়োজন করতে সম্মত হয়েছেন।
মন্ত্রিসভারঅর্থনৈতিকবিষয়সংক্রান্তকমিটি
কৃষক উৎপাদক সংগঠনকে উৎসাহদানের লক্ষ্যে ১০ হাজার কৃষক উৎপাদন সংগঠন তৈরির প্রকল্পে মন্ত্রিসভার আর্থিক বিষয় সংক্রান্ত কমিটির অনুমোদন
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে মন্ত্রিসভার অর্থনীতি বিষয়ক কমিটি কৃষকদের আর্থিক উন্নয়নের লক্ষ্যে ২০১৯-২০ থেকে ২০২৩-২৪ – এই পাঁচ বছর সময়কালে ১০ হাজারটি কৃষক উৎপাদক সংগঠন  গঠনের প্রস্তাবে অনুমোদন দিয়েছে। প্রতিটি এফপিও তৈরি হওয়ার পর পাঁচ বছর পর্যন্ত সাহায্য পাবে।
যেসব ক্ষুদ্র এবং প্রান্তিক চাষির উৎপাদন সংক্রান্ত প্রযুক্তি, পরিষেবা এবং বাজারজাত করার যথাযথ আর্থিক স্বাচ্ছন্দ্য নেই, তাঁরা এই এফপিও গঠনের মাধ্যমে ঐক্যবদ্ধ হয়ে প্রযুক্তি, ঋণ, বিপণনের সুবিধা পেতে পারবেন যার মাধ্যমে তাঁদের আয় বাড়বে।
২০১৯-২০ থেকে ২০২৩-২৪ – এই পাঁচ বছর সময়কালে ১০ হাজার নতুন এফপিও গঠন করার লক্ষ্যে বাজেটে ৪,৪৯৬ কোটি টাকা অর্থ বরাদ্দ করা হয়েছে। এছাড়া, ২০২৪-২৫ থেকে ২০২৭-২৮-এর মধ্যে প্রতিটি এফপিও-কে সহায়তার জন্য মোট ২,৩৬৯ কোটি টাকার অঙ্গীকার করা হয়েছে। এই ধরনের এফপিও তৈরি করার জন্য স্মল ফার্মার্স এগ্রি-বিজনেস কনসর্টিয়াম , ন্যাশনাল কো-অপারেটিভ ডেভেলপমেন্ট কর্পোরেশন  এবং নাবার্ডের সহায়তা নেওয়া হবে। রাজ্যগুলি প্রয়োজনে কৃষি সমন্বয় ও কৃষককল্যাণ দপ্তর -এর সঙ্গে পরামর্শক্রমে তাদের মনোনীত সংস্থাকে বাছাই করতে পারে। ডিএসি অ্যান্ড এফডব্লিউ রাজ্যগুলিতে গুচ্ছভিত্তিক বাণিজ্যিক সংগঠন গড়ে তুলবে। ক্লাস্টার বেসড বিজনেস অর্গানাইজেশন -এর মাধ্যমে রাজ্য অথবা স্থানীয় স্তরে এফপিও গঠন করে সেগুলিকে উৎসাহ দেওয়া হবে। শস্য সংরক্ষণ, কৃষি পণ্য বাজারজাত করার প্রক্রিয়া, আইন ও হিসাব সংক্রান্ত ব্যবস্থাপনা, তথ্যপ্রযুক্তির মতো মোট পাঁচটি বিষয়ে সিবিবিও-র বিশেষজ্ঞ থাকবেন। পুরো প্রকল্পের তদারকি করবে জাতীয় প্রকল্প ব্যবস্থাপনা সংস্থা । প্রাথমিকভাবে ঠিক হয়েছিল, সমতলে ন্যূনতম ৩০০ জন এবং উত্তর-পূর্বাঞ্চল ও পাহাড়ি এলাকায় ১০০ জনকে নিয়ে এফপিও গঠন করা হবে। তবে, ডিএসি অ্যান্ড এফডব্লিউ কেন্দ্রীয় কৃষি মন্ত্রীর অনুমোদনক্রমে প্রয়োজনে ন্যূনতম সদস্য সংখ্যার পরিবর্তন ঘটাতে পারে। উচ্চাকাঙ্ক্ষী জেলাগুলিতে প্রতিটি ব্লকে যেন একটি করে এফপিও গঠন করা যায়, সেই লক্ষ্যে উদ্যোগ নেওয়া হবে।
প্রতিটি জেলায় একটি পণ্যকে বাছাই করে তার বাজারজাতকরণ, ব্র্যান্ডিং এবং বিদেশে রপ্তানির উৎসাহ দেওয়া হবে। নাবার্ডের থেকে এক হাজার কোটি টাকা ঋণ পাওয়ার জন্য তহবিল গড়া হবে যেখানে নাবার্ড এবং ক্রেডিট গ্যারান্টি ফান্ড ৫০০ কোটি টাকার অর্থ সংস্থানের ব্যবস্থা করবে, আর বাকি টাকা আসবে ডিএসি অ্যান্ড এফডব্লিউ-এর থেকে। রাজ্য এবং কেন্দ্রশাসিত অঞ্চলগুলি সুবিধাজনক হারে কৃষি-ভিত্তিক বাজার পরিকাঠামো তহবিল থেকে ঋণ পাবে। এফপিও-র সদস্যদের বিভিন্ন রকমের প্রশিক্ষণের বন্দোবস্ত করা হবে।
কৃষকদের আয় দ্বিগুণ করার লক্ষ্যে ২০২২ সালের মধ্যে ৭ হাজার এফপিও গড়ার উদ্যোগ নেওয়া হয়েছে। ২০১৯-২০-র সাধারণ বাজেটে সরকার ১০ হাজার নতুন এফপিও গড়ার যে পরিকল্পনা করেছে, তার মাধ্যমে কৃষকদের আর্থিক উন্নয়ন হবে।
CG/CB/DM
(Visitor Counter : 79
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১০৫ কোটি ৪৩ লক্ষ ছাড়িয়েছে
দেশে গত ২৪ ঘন্টায় ৫৬ লক্ষ ৯১ হাজারের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.১৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ৩১৩
দেশে সুস্পষ্টভাবে করোনায় আক্রান্তের সংখ্যা ১ লক্ষ ৬১ হাজার ৫৫৫
সাপ্তাহিক-ভিত্তিতে আক্রান্তের হার ১.১৮ শতাংশ, যা গত ৩৬ দিন ২ শতাংশের নীচে
নতুন দিল্লি, ৩০ অক্টোবর, ২০২১
দেশে গত ২৪ ঘন্টায় ৫৬ লক্ষ ৯১ হাজার ১৭৫টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১০৫ কোটি ৪৩ লক্ষ ১৩ হাজার ৯৭৭।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৮,৮৬৮
|
|
দ্বিতীয় ডোজ
|
|
৯২,০৬,৪২১
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৭১,৩৬৫
|
|
দ্বিতীয় ডোজ
|
|
১,৫৮,৮৮,৯৪২
|
|
১৮-৪৪ বছর বয়সী
|
|
প্রথম ডোজ
|
|
৪১,৬৫,২২,৬২৭
|
|
দ্বিতীয় ডোজ
|
|
১৩,৮৮,৯২,১৪৯
|
|
৪৫-৫৯ বছর বয়সী
|
|
প্রথম ডোজ
|
|
১৭,৪২,৬৮,২৪৫
|
|
দ্বিতীয় ডোজ
|
|
৯,৫২,৯৯,৪২৭
|
|
৬০ বছরের বেশি বয়সী
|
|
প্রথম ডোজ
|
|
১০,৯৩,৯৮,৯৯৮
|
|
দ্বিতীয় ডোজ
|
|
৬,৬০,৮৬,৯৩৫
|
|
মোট
|
|
১,০৫,৪৩,১৩,৯৭৭
দেশে গত ২৪ ঘন্টায় করোনা মুক্ত হয়েছেন ১৩ হাজার ৫৪৩ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৬ লক্ষ ৪১ হাজার ১৭৫।
জাতীয় স্তরে সুস্থতার হার বর্তমানে ৯৮.১৯ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১২৫ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ৩১৩।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৬১ হাজার ৫৫৫। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৪৭ শতাংশ, যা ২০২০-র মার্চ থেকে সর্ব নিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ৭৬ হাজার ৮৫০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬০ কোটি ৭০ লক্ষ ৬২ হাজার ৬১৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.১৮ শতাংশ, যা গত ৩৬ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ১.২২ শতাংশ। দৈনিক-ভিত্তিতে আক্রান্তের হার গত ২৬ দিন ২ শতাংশের নীচে এবং ৬১ দিন ৩ শতাংশের নিচে রয়েছে।
(CG/BD/AS/
কেন্দ্রীয়মন্ত্রিসভা
ভারত ও সৌদি আরবের মধ্যে কৌশলগত অংশীদারিত্ব পরিষদ গড়ে তুলতে স্বাক্ষরিত চুক্তিতে মন্ত্রিসভার অনুমোদন
নয়াদিল্লি, ২৭ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও সৌদি আরবের মধ্যে কৌশলগত অংশীদারিত্ব পরিষদ গড়ে তুলতে স্বাক্ষরিত চুক্তিকে কর্মপরবর্তী অনুমোদন দেওয়া হয়েছে। উল্লেখ করা যেতে পারে, গত মাসের ২৯ তারিখ প্রধানমন্ত্রীর সৌদি আরব সফরের সময় দু’দেশের মধ্যে এ ধরনের পরিষদ গঠনে চুক্তি স্বাক্ষরিত হয়।
এই চুক্তির ফলে, কৌশলগত অংশীদারিত্বের আওতায় চালু কর্মসূচি বা প্রকল্পগুলির অগ্রগতির ওপর নিয়মিত নজর রাখা এবং উভয় দেশের উচ্চ পর্যায়ের আধিকারিকদের মধ্যে প্রায়শই আলাপ-আলোচনা সম্ভব হবে। এমনকি, এই চুক্তির ফলে কৌশলগত সম্পর্ক গড়ে তোলার জন্য নতুন নতুন ক্ষেত্র চিহ্নিত করা সম্ভব হবে এবং এই ক্ষেত্রগুলির উদ্দেশ্য পূরণ এবং সুবিধা গ্রহণ আরও সহজ হবে।
মন্ত্রিসভার এই সিদ্ধান্তের ফলে দু’দেশের মানুষ লিঙ্গ, শ্রেণী ও উপার্জন-নির্বিশেষে পারস্পরিক আর্থিক ও বাণিজ্যিক চুক্তি অনুযায়ী লাভবান হবেন। এছাড়াও, সৌদি আরবের সঙ্গে এই চুক্তি প্রতিরক্ষা, নিরাপত্তা, সন্ত্রাসদমন, শক্তি নিরাপত্তা এবং পুনর্নবীকরণযোগ্য শক্তি ক্ষেত্রের মতো কৌশলগত অংশীদারিত্বে নতুন পথ খুলে দেবে।
CG/BD/SB
(Visitor Counter : 53